इनसे पूछताछ के दौरान पुलिस को पता चला कि शराब माफिया सुरेन्द्र यादव का नेटवर्क काफी मजबूत है और वह ग्रामस्तर तक शराब के छोटे-छोटे रिटेलरों के माध्यम से अवैध शराब की आपूर्ति करवाता है, इस दौरान पुलिस ने जीयनपुर थाना क्षेत्र के मुबारकपुर मोड़ से शराब माफिया सुरेन्द्र यादव उर्फ मुलायम और उसके साथी पिन्टू यादव उर्फ सुबाश को गिरफ्तार कर उनके पास से एक स्कार्पियों, कार और 500 पाउच मिथाइल एल्कोहल बरामद किया। पहले भी गिरफ्तार शराब माफिया इससे पूर्व भी 2013 में मुबारकपुर में शराब से हुई 46 मौतों में भी चिन्हित था लेकिन किन्ही कारणों से पुलिस उसे गिरफ्तार नही कर पायी थी। पुलिस अधीक्षक ने दावा किया कि शराब माफिया सुरेन्द्र यादव उर्फ मुलायम की गिरफ्तारी होने से आजमगढ़ और मऊ जिले में अवैध शराब पर अकुंश लगेगा। वही शराब माफिया पर एनएसए की कार्यवाई भी की जायेगी। शराब माफिया को गिरफ्तार करने वाली पुलिस टीम को डीजीपी ने पचास हजार रूपये का पुरस्कार दिया है।